|  |
| --- |
|  |
| |  | | --- | | **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ**  **ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ**  **& Δ/ΘΜΙΑΣ ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ**  **Δ/ΝΣΗ Π/ΘΜΙΑΣ ΕΚΠ/ΣΗΣ ΑΝΑΤ. ΘΕΣ/ΚΗΣ**  **3ο 6 /ΘΕΣΙΟ ΔΗΜΟΤΙΚΟ ΣΧΟΛΕΙΟ ΤΡΙΑΝΔΡΙΑΣ** |   Πληροφορίες : Γιαννολούδης Ελευθέριος  Ταχ. Δ/νση : Ζαΐμη 16  Ταχ. Κώδικας: 55337, Θεσσαλονίκη  Τηλέφωνο : 2310-936946  e-mail: mail@3dim-triandr.thess.sch.gr |

Θεσσαλονίκη, 20/03/2023

Αρ. Πρωτ.: Φ.2/ 125

|  |
| --- |
| **ΠΡΟΣ**: |
|  |
| |  |  |  | | --- | --- | --- | | |  | | --- | | Ταξιδιωτικά Γραφεία | | (ΔΙΑ ΤΗΣ Δ/ΝΣΗΣ Α/ΘΜΙΑΣ ΑΝΑΤΟΛΙΚΗΣ ΘΕΣ/ΝΙΚΗΣ) | | | |  | | --- | |  | |  | | |
|  |
|  |

**Θέμα: «Πρόσκληση εκδήλωσης ενδιαφέροντος σχετικά με την 2ήμερη εκδρομή της ΣΤ΄ τάξης του σχολείου μας στην Κομοτηνή, για επίσκεψη στο Τμήμα Ιστορίας και Εθνολογίας του Δημοκρίτειου Πανεπιστημίου»**

Ο Διευθυντής του **3ου Δημοτικού Σχολείου Τριανδρίας** ζητά εκδήλωση ενδιαφέροντος από τα τουριστικά γραφεία για τη διοργάνωση της 2ήμερης εκδρομής της **Στ΄**  τάξης του σχολείου μας **στις 10 και 11 Μαΐου 2023** στην Κομοτηνή.

**ΛΗΞΗ ΠΡΟΘΕΣΜΙΑΣ ΠΡΟΣΦΟΡΩΝ**

**Τρίτη 28 Μαρτίου 2023 και ώρα 12:30μ.μ. .**

Οι προσφορές των τουριστικών γραφείων, θα πρέπει να κατατεθούν σε κλειστούς φακέλους, στο γραφείο της Δ/νσης του 3ου Δημοτικού Σχολείου Τριανδρίας. Εκπρόθεσμες προσφορές δε θα ληφθούν υπόψη.

Η εκδρομή θα πραγματοποιηθεί το διάστημα από **10** **Μάιου έως 11 Μάιου 2023** (μία διανυκτέρευση) με αναμενόμενη συμμετοχή **17** μαθητών/τριών, **17** γονέων/κηδεμόνων, δύο (**2**) συνοδών εκπαιδευτικών .

Η επίσκεψη θα πραγματοποιηθεί σύμφωνα με ένα ενδεικτικό πρόγραμμα που, μεταξύ άλλων, θα περιλαμβάνει επίσκεψη στο Τμήμα Ιστορίας και Εθνολογίας του Δημοκρίτειου Πανεπιστημίου(προγραμματισμένη για τις 11-05-2023 στις 10:00 πμ), τον αρχαιολογικό χώρο των Φιλίππων στην Καβάλα, το Εθνικό Πάρκο Δέλτα Νέστου στο Πόρτο Λάγος, το Μουσείο κέρινων ομοιωμάτων στα Κηπιά κλπ.

Παρακαλούμε να μας γίνουν γνωστές οι προσφορές των τουριστικών πρακτορείων με **τιμή κατ’ άτομο** **συμμετοχής**, λαμβάνοντας υπόψη τα παρακάτω(ξεχωριστά για καθεμιά από τις περιπτώσεις κατ΄άτομο):

**Τρόπος μετακίνησης**:

* **με λεωφορείο.** Ένα (1) λεωφορείο των  πενήντα (50) θέσεων (μοντέλο 2000 και νεώτερο)

**Η προσφορά θα πρέπει να περιέχει και να εξασφαλίζει τα παρακάτω:**

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπ/κού.
* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές(δελτίο καταλληλότητας, ΚΤΕΟ, ζώνες ασφαλείας κ.τ.λ) για τη μεταφορά μαθητών και να διαθέτει τουαλέτα προς χρήση. Το λεωφορείο θα πρέπει να είναι διαθέσιμο 24 ώρες το 24/ωρο σύμφωνα με το πρόγραμμα που θα καταρτιστεί από το σχολείο, καθώς και για οποιαδήποτε αλλαγή που μπορεί να προκύψει από αστάθμητους παράγοντες και θα υπάρξει έλεγχος από την Τροχαία πριν την αναχώρηση.
* Επίσημος συνοδός καθ’ όλη τη διάρκεια του ταξιδιού και σε όλους τους χώρους επίσκεψης.
* Διαμονή σε ξενοδοχείο από 3 αστέρων και άνω, μέσα στην πόλη της Ξάνθης, με δυνατότητα πρόσβασης του λεωφορείου, σε δίκλινα δωμάτια για τους μαθητές και τους συνοδούς τους και μονόκλινα για τους εκπαιδευτικούς. Τα ξενοδοχεία που θα προταθούν να αναφέρονται ονομαστικά στην προσφορά, να πληρούν όλες τις απαραίτητες προϋποθέσεις για τη σωστή και ασφαλή διαμονή των μαθητών/τριών και να προσκομιστεί βεβαίωση διαθεσιμότητας δωματίων.
* Η προσφορά να περιλαμβάνει την παροχή πρωινού στα ξενοδοχεία.
* Όλοι οι κοινόχρηστοι χώροι του ξενοδοχείου να είναι στη διάθεση του σχολείου και σε πλήρη λειτουργία κατά τη διαμονή μας.
* Το πρακτορείο δεσμεύεται να προσκομίσει αντίγραφο διαθεσιμότητας και αντίγραφο κράτησης των δωματίων στα επιλεγμένα ξενοδοχεία μετά τη σύνταξη του ιδιωτικού συμφωνητικού και την καταβολής της α’ δόσης . Σε περίπτωση αλλαγής κάποιου καταλύματος με ευθύνη του πρακτορείου, ιδίως σε διάστημα μικρότερο του ενός μηνός, το πρακτορείο δεσμεύεται για την πλήρη καταβολή των καταβληθέντων χρημάτων και αποδεσμεύει το Σχολείο από το ιδιωτικό συμφωνητικό.
* Το συνολικό ποσό θα καταβληθεί πριν την αναχώρηση της εκδρομής .
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το σχολείο θα πρέπει να είναι τουλάχιστον 5πλάσιο του συμφωνηθέντος ποσού).
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας (λόγω Covid-19, εκλογές κ.λπ.), δεν θα έχει καμία επιβάρυνση το σχολείο.
* Επιστροφή του ποσού συμμετοχής μαθητή και συνοδού στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή και συνοδό. Θα δοθούν αποδείξεις πληρωμής στον κάθε γονέα χωριστά. Να δοθεί πρωτότυπο τιμολόγιο Παροχής Υπηρεσιών του Πρακτορείου Γενικού Τουρισμού για το κόστος της μεταφοράς μαθητών μετά το πέρας της εκδρομής.
* Οι αναγραφόμενες τιμές δεν θα μεταβληθούν για κανένα λόγο και οποιαδήποτε αναπροσαρμογή των τιμών στη διαμονή, μετακίνηση κτλ. θα βαρύνει το πρακτορείο.
* Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό που θα υπογραφεί μεταξύ του σχολείου και του πρακτορείου, σύμφωνα με τις κείμενες διατάξεις, το οποίο και θα περιλαμβάνει όλες τις λεπτομέρειες του ταξιδιού.

Ο διαγωνισμός δεν είναι μόνο μειοδοτικός. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη) καθώς και η εμπειρία των τουριστικών γραφείων σε πολυήμερες σχολικές εκδρομές που θα εγγυάται την αρτιότερη κα ασφαλέστερη οργάνωση της εκδρομής. Τέλος, η ασφαλής μεταφορά καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης.

Το τουριστικό πρακτορείο που θα επιλεγεί, θα ειδοποιηθεί τηλεφωνικά.

Με την προσφορά, θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

Ο Διευθυντής του Σχολείου

Γιαννολούδης Ελευθέριος